**ДРЕВНИТЕ РУИНИ НА СЕВЕРОИЗТОЧНА БЪЛГАРИЯ – СТАРИ БЪЛГАРСКИ СТОЛИЦИ И СКАЛНИ МАНАСТИРИ**

**ДАТА: 30.04. – 02.05.2022**

**АВТОБУСНА ПРОГРАМА „Опознай България“**

**3 дни/2 нощувки**

**МАРШРУТ: СОФИЯ-ПЕЩЕРА "ОРЛОВА ЧУКА" -КРЕПОСТ "ЧЕРВЕН"-ИВАНОВСКИ СКАЛНИ МАНАСТИРИ-БЕСАРБОВСКИ МАНАСТИР-РУСЕ-СВЕЩАРСКА ГРОБНИЦА-ДЕМИР БАБА ТЕКЕ-ПЛИСКА-ДВОРА НА КИРИЛИЦАТА-ШУМЕН-МАДАРА-ВЕЛИКИ ПРЕСЛАВ-СОФИЯ**

**Ден 1-ви:** Отпътуване от София, паркинга пред НС „Васил Левски“ в 6:00 часа по маршрут София-Ботевград-Бяла Русе. За начало ще посетим природния феномен пещерата „Орлова чука“ в близост до село Пепелина. Пещерата е открита през 1941г от овчар, който пасял стадото си в района. През 1959г в Орлова чука са изградени 124 каменни стъпала, пробит е и изкуствен тунел, който служи за вход. Пещерата е втората по дължина пещера в България (повече от 13 км), от които 3 км са достъпни за посетители. Тя представлява сложен лабиринт от преплитащи се галерии, тунели, пропасти, големи и малки зали с малко, но много красиви пещерни образувания и с неповторима акустика. Името й идва от скалния венец, който стои над входа. Орлова чука е местообитание на много прилепи, съществуват доказателства, че е била населена от неандерталци. Следващата ни спирка е на Средновековният град-крепост Червен се намира на около 30 километра южно от гр. Русе, в границите на природния парк Русенски Лом. Червен бил един от най-големите военно-административни, стопански и църковно-културни центрове на Второто българско царство (ХІІ-ХІVв) и важна пътна спирка по пътищата от река Дунав към вътрешността на страната. При археологически проучвания в района са разкрити замък, крепостни стени, два подземни водоснабдителни прохода, 13 църкви. След крепостта ще посетим друг уникален обект в парк Русенски Лом - Скалният манастир "Св. Архангел Михаил", в близост до село Иваново. Манастирът е основан през 20-те години на ХІІІ в. от монах Йоаким, който по-късно става български патриарх. Българските царе Йоан Асен ІІ (1218-1241г), Йоан Александър (1331-1371) и други представители на царския двор са били сред дарителите на манастира, а до днес са запазени и техни ктиторски портрети. Манастирът обединява няколко комплекса от скални помещения. В шест от храмовете са запазени стенописи, които разкриват особеностите на българското църковно изкуство през ХІІІ-ХІVв. По време на Второто българско царство (ХІІ-ХІVв) манастирът се утвърждава като голям духовен и книжовен център. Надписи по стените на килиите дават информация за важни исторически събития. Стенописите в църквата "Св. Богородица" са световноизвестни. Те са сред най-представителните образци на Палеологовото изкуство на Балканите. Малко преди да достигнем до град Русе ще посетим и Басарбовският скален манастир "Св. Димитрий Басарбовски". Скалният манастир води началото си още от Второто българско царство. Той е единственият действащ скален манастир в България. Посветен е на Преподобни Димитрий Басарбовски, който се е родил в село Басарбово, на 8-9 километра от град Русе, и е обитавал манастира до смъртта си, вероятно около 1685 год. Пристигане в Русе. Настаняване в хотел и свободно време за самостоятелна разходка и вечеря. Нощувка.

**Ден 2-ри:** Закуска. След закуска ще посетим Историко-археологическият резерват "Сборяново" и неговото най-значително откритие Свещарската тракийска царска гробница. Построена е в първата четвърт на ІІІв пр. Хр. и представлява уникален паметник на тракийската гробищна архитектура. Има внушителни размери. Дължината ѝ е 7,5м, ширината при фасадата е 6,5м, а височината на гробната камера (отвътре) е 4,45м. Украсата на гробницата е в духа на елинистичната култура, но пречупена през вижданията и вярванията на гетите (тракийско племе). В камерата е било положено тялото на мъртвия владетел. Недовършената украса по стените и тавана показва, че той е починал, преди да бъде довършен вечният му дом. Друго култово място в границите на "Сборяново" е Демир Баба Теке. То е свещено за алианите, наричани още „къзълбаши". Те считат, че храмът, построен през 16 век, е издигнат в чест на техния духовен водач Демир Баба /Железния баща/. Християните също почитат Демир Баба като свой светец, даже до 1927 година на купола е имало както християнски кръст, така и мюсюлмански полумесец. Мястото, на което е построено в началото на ХVІІ век текето Демир баба, е било свещено за населявалите този район различни племена и народи повече от 2000г преди построяването му. Според легендите тук е имало древно тракийско селище, българско оброчище и манастир. От многобройните постройки е оцеляло само тюрбето (гробница) на Демир баба. Запазена е и скалата-жертвеник до входа на вътрешния двор на Демир баба теке. След Сборяново се отправяме към Първата българска столица Плиска. Днес Плиска е част от историко-археологически резерват, който се намира на 28км североизточно от Шумен и само на 3км от съвременния град Плиска. Столицата притежава забележителна архитектура, която е съчетание от тракийски, славянски и прабългарски мотиви. Добре запазените й руини свидетелстват за някогашната й слава и величие. Плиска е била огромен град за тогавашните средновековни мащаби. Построена е с 3 укрепления, като първото представлява външен земен ров, в който са живеели в землянки жителите на столицата. Вътрешният град е бил обграден с 12-метрови стени, от които днес са възстановени само 4м от тях. Един от най-забележителните паметници в града е Дворецът на хан Крум, който обхваща 500кв.м площ. На хиляда метра от източната порта на Вътрешния град пък се намира най-големия християнски храм в Югоизточна Европа от времето, когато княз Борис I покръства българския народ. Ще отдадем заслуженото с посещение на „Двора на кирилицата“, уникален не само за България, но и за света културно-исторически комплекс. Респектът пред делото на царя покръстител и обединител на българите изразява параклисът в края на двора - "Св. Борис I Покръстител". Високите над 2 метра кирилски букви са изработени в Армения от 12 арменски скулптори, ръководени от народния майстор Рубен Налбандян и са транспортирани до България с 2 камиона. Естественият керемиден цвят на пясъчника туф, от който са направени скулптурите, излъчва топлотата и силата на арменската земя. Шест от буквите изписват името на първата българска столица. /.Настаняване в хотел за нощувка в района на гр. Шумен.

**Ден 3-ти:** Закуска. Последния ден пътуването ни продължава с посещение на Мадарският конник е уникална скулптурна композиция, изсечена в скала на 23м от основата й. Тя е единствена по рода си в цяла Европа. Част е от археологическия резерват Мадара, който свидетелства за човешка дейност от 4000г пр.н.е. Разположен е близо до село Мадара, на 20км от Шумен.В подножието на скалите се намира Пещерата на нимфите с останки от древен езически храм. А на върха на огромното скално здание могат да се видят руините на славна средновековна крепост.228-те стълби отвеждат точно под скалния барелеф, а  древногръцките надписи около него разказват подвизите на тримата български ханове - Тервел, Крум и Омуртаг. След Мадара ще отдадем заслуженото и на Велики Преслав, втората българска столица, град-свидетел на едни от най-великите моменти в българската история – Златният век на България. По време на управлението на цар Симеон I Велики, градът е провъзгласен за столица на България, която е преместена от досегашната – Плиска. Това се случва през 893 г. по време на Преславският църковно-народен събор. Според проучванията селището е проектирана по такъв изящен начин, че да може да се мери дори с величествения Константинопол. Днес на мястото е изграден Историко-археологически резерват с музей, който ще разгледаме по време на нашето пребиваване. Отпътуване за София, пристигане на НС „В.Левски“ късно вечерта.

**Цена: 159 лева на човек в двойна или тройна стая**

**Цената включва:**Транспорт с лицензиран автобус/микробус с възможност за тръгване от Шел Пазарджик и Пловдив;
1 нощувка със закуска в Русе;
1 нощувка в района на Шумен;
Посещение на всички обекти по маршрута /без включени входни такси за музеи и археологически места/;
Екскурзоводско обслужване по време на пътуването от лицензиран екскурзовод;
Мед. Застраховка

**Цената Не включва**
Доплащане за единично настаняване – при възможност на запитване -
Доплащане за Мед. Застраховка за лица над 65 год. – 3 лева
Входни такси в музеите и посещаваните обекти, беседи от местни екскурзоводи в музеи и археологически обекти.
Вечери, обеди и разходи от личен характер

**Входни такси:
Пещера Орлова чука:** 6 лева възрастен, 3 лева деца и учащи
**Крепост Червен:** 3 лева възрастен, 1 лев учащи и деца
**Ивановски скални църкви:** 5 лева
**Басарбовски манастир:** 4 лева
**Царската гробница Свещари:** 10 лева възрастен, учащи и пенсионери 5 лева с беседа в цената
**НИАР Плиска:** 5 лева възрастен, 2 лева учащи
**Дворът на кирилицата:** 8 лева възрастен, 4 лева учащи
**Мадарски конник:** 5 лева
**Велики Преслав**: 5 лева за група, учащи – 2 лева, пенсионери – 3 лева
**Археологически музей Преслав:** 10 лева за група
**Забележка:** Агенцията не носи отговорност за евентуални промени във входните такси, които се заплащат на място.

**Минимален брой туристи за осъществяване на екскурзията:** 18 туристи
**Срок за уведомление при недостиг на минималния брой туристи:** 3 работни дни преди началната дата на отпътуване.
**Начин на плащане**: депозит 70 лева от пакетната цена, доплащане – до 3 дни преди отпътуване.
**Необходими документи:** лична карта.
**Отговорност:** Туроператорът не носи отговорност и не възстановява суми на туристи, на които закъснеят за тръгване от началния пункт повече от допустимите 10-15 минути..
Туроператорът е сключил застрахователен договор по чл.97 от Закона за туризма „Отговорност на туроператора“ със ЗД „Евроинс“ АД  и номерът на застрахователната полица е: 003700100002932/16.09.2020 г